DECRETO DE DELEGACIÓN DE COMPETENCIAS DO PLENO
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 13/08/2019)

O Pleno municipal, na sesión desenvolvida o 30 de xullo de 2019 adoptou o seguinte acordo: EXP: 1008/2019 Unha vez constituída a nova corporación municipal como resultado das elección locais celebradas o pasado día 26 de maio de 2019. En virtude do preceptuado no artigo 22.4 da Lei 7/1985, do 2 de abril, reguladora das bases de réxime local, e de conformidade co disposto no artigo 51.1 do Regulamento de Organización, Funcionamento e Réxime Xurídico das Entidades Locais, aprobado por Real Decreto2568/1986, do 28 de novembro (ROF), PROPOÑO ao Pleno da corporación a adopción do seguinte acordo: Primeiro. Delegar na Xunta de Goberno Local as seguintes atribucións do Pleno que permite o 22.4 e 47.2 da Lei 7/1985, do 2 de abril, Reguladora das Bases de réxime Local: a) O exercicio das accións xudiciais e administrativas e a defensa da Corporación en materias de competencia plenaria. b) A declaración de lesividade dos actos do concello. c) A concertación de operacións de crédito cuxa contía acumulada, dentro de cada exercicio económico, exceda do 10% dos recursos ordinarios do Orzamento – agás as de Tesourería, que lle corresponderán cando o importe acumulado das operacións vivas supere o 15% dos ingresos correntes liquidados no exercicio anterior – todo elo de conformidade co disposto na Lei Reguladora das Facendas Locais. d) As competencias que como órgano de contratación correspondan ao Pleno segundo o disposto na DAº 2 apartado 2 da Lei 9/2017, do 8 de novembro, de Contratos do Sector Público, pola que se transpoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, do 26 de febreiro de 2014. e) A aprobación dos proxectos de obras e servizos cando sexa competente para a súa contratación ou concesión e cando aínda non estean previstos nos Orzamentos. f) A competencia para a celebración dos contratos privados, así como a adxudicación de concesións sobre os bens e a adquisición de bens inmobles e dereitos suxeitos á lexislación patrimonial cando, de conformidade co disposto na DAº 2 apartado 10 da Lei 9/2017, do 8 de novembro, de Contratos do Sector Público, lle veñan atribuídas ao Pleno. g) Ampliar o número de anualidades así como a elevación de porcentaxes de gastos plurianuais máis ala dos límites establecidos na Lexislación vixente. i) A competencia para a solicitude, actos de xestión e xustificación de subvencións e axudas económicas ou técnicas á Unión Europea, Administración do Estado, Comunidade Autónoma, Deputación Provincial, así como calquera outro organismo público, cando, de conformidade coas súas normas reguladoras, deban corresponder ao Pleno. Inclúese a aprobación dos convenios a través dos cales se instrumenten tales subvencións, salvo que pola súa natureza e contido requiran unha maioría especial para elo. Non serán delegables en ningún caso as competencias que deban corresponder ao Pleno por esixir a súa aprobación unha maioría especial. Segundo: As atribucións delegadas deberán exercerse pola Xunta de Goberno Local nas condicións e dentro dos límites desta delegación, sen que sexan susceptibles de ser delegadas en ningún outro órgano. No texto dos acordos adoptados pola Xunta de Goberno local en virtude desta delegación farase constar de xeito expreso tal circunstancia, mediante a inclusión na parte expositiva, da indicación de que a os correspondentes acordos adóptanse por delegación do Pleno da corporación, con indicación da data do presente acordo. Os acordos que se adopten por delegación, entenderanse ditados polo Pleno do concello, como titular da competencia orixinaria, ó cal se deberá manter informado, mediante a remisión dos borradores das actas da Xunta de Goberno Local a tódolos concelleiros/as da Corporación, e serán inmediatamente executivos. Terceiro: De conformidade co disposto no artigo 51.2 do ROF, estas delegacións terán efectos dende o día seguinte ó da adopción deste acordo, sen prexuízo da súa publicación no Boletín Oficial da provincia, e serán de carácter indefinido, sen prexuízo da potestade de avocación polo Pleno. Cuarto: Comunicar o presente acordo ós diferentes Departamentos Municipais para o seu coñecemento e efecto, significándolles que, agás casos de urxencia, con carácter previo á súa inclusión na orde do día, os asuntos que deban someterse á Xunta de Goberno Local como consecuencia desta delegación deberán ser previamente ditaminados pola Comisión Informativa competente na materia, con obxecto de dar cumprimento ó artigo 123 do ROF. Quinto. Publicar o presente acordo no Boletín Oficial da Provincia e no portal de Transparencia do Concello.” Logo de someter a citada proposta á consideración do Pleno, este, por 10 votos a favor dos concelleiros do grupo municipal do PSdeG-PSOE e 7 votos en contra dos concelleiros dos grupos municipais do PP, EU e BNG, acorda aprobala nos mesmos termos en que figura redactada e adoptando os acordos que nela se expresan. O alcalde José A. Cacabelos Rico DOCUMENTO ASINADO ELECTRONICAMENTE